পাঞ্জাবের আন্দোলনরত কৃষকদের হটিয়ে দিল পুলিশ!

ওয়েব ডেস্ক: পাঞ্জাব-হরিয়ানার শম্ভু, খানাউরি সীমান্তে প্রায় এক বছরের বেশি সময় ধরে অবস্থানরত ছিলেন কৃষকেরা। কিন্তু এবার অবস্থানরত কৃষকদের তুলে দিল পুলিশ।

জানা যাচ্ছে, বুধবার কেন্দ্রীয় প্রতিনিধিদলের সঙ্গে বৈঠক শেষ করে ফেরার পথে মোহালি থেকে পঞ্জাব পুলিশের হাতে আটক হন কৃষক আন্দোলনের প্রধান নেতা জগজিৎ সিংহ দাল্লেওয়াল (Jagjit Dallewal) এবং তাঁর সঙ্গীরা। এরপর গতকাল রাতে যেই জায়গায় কৃষকরা প্রায় এক বছরেরও বেশি সময় ধরে আন্দোলনে অনড় ছিলেন, সেই অবস্থানস্থল থেকে কৃষকদের হঠিয়ে দিতে শুরু করে পুলিশ।

আরও পড়ুন: মেহুল চোকসি কোথায়? ‘রাইসিনা ডায়লগে’ প্রশ্ন এড়ালেন ক্যারিবিয়ান দ্বীপপুঞ্জের বিদেশমন্ত্রী

উল্লেখ্য, গতকাল অর্থাৎ বুধবার কেন্দ্রীয় কৃষিমন্ত্রী শিবরাজ সিংহ চৌহানের নেতৃত্বে কেন্দ্রের প্রতিনিধি দলের সঙ্গে পঞ্জাবের কৃষক নেতাদের বৈঠকের ডাক দেওয়া হয়। সেই বৈঠকে উপস্থিতও হন কৃষক আন্দোলনের প্রতিনিধি দল। বৈঠক শেষে তাঁরা যখন আবার শম্ভু সীমানায় অবস্থানস্থলের দিকে যাচ্ছিলেন তখনই তাঁদের উপর চড়াও হয় পাঞ্জাব পুলিশ। মোহালির কাছে কৃষক আন্দোলনের নেতা জগজিৎ সিংহ দাল্লেওয়াল-সহ বেশ কয়েকজন কৃষক নেতাকে আটক করে নিয়ে যায় পঞ্জাব পুলিশ।

কিন্তু কী কারণে কেন্দ্রীয় প্রতিনিধি দলের সঙ্গে বৈঠক শেষের পথে তাঁদের আটক করল পুলিশ, তা এখনও স্পষ্ট নয়। এমনকি আন্দোলনরত কৃষকদেরও অবস্থান থেকে তুলে দেওয়া হয়, যদিও কেন আন্দোলন থেকে তুলে দেওয়া হয়েছে সেই ব্যাখা দেওয়া হয়েছে পঞ্জাবের অর্থমন্ত্রী হরপাল সিংহ চিমার পক্ষ থেকে। তাঁর বক্তব্য, ঞ্জাব-হরিয়ানার শম্ভু এবং খানাউরি সীমানা হল রাজ্যের ‘প্রাণশক্তি’। সেখানে একবছরের বেশি সময় ধরে অবস্থানে অনড় কৃষকরা। যার জেরে যাতায়াতে সমস্যার সম্মুখীন হতে হচ্ছে সকলকে। পাশাপাশি পঞ্জাবের আম আদমি পার্টি সরকারের অর্থমন্ত্রীর দাবি, আন্দোলনের জন্য দু’টি মহাসড়ক দীর্ঘ সময় ধরে স্তব্ধ রয়েছে। এর ফলে ব্যবসা এবং শিল্পের ক্ষতি হচ্ছে।

উল্লেখ্য, গত বছরের ১৩ ফেব্রুয়ারি থেকে দিল্লি সংলগ্ন পঞ্জাব এবং হরিয়ানার শম্ভু এবং খানাউড়ি সীমানায় অবস্থানরত কৃষকরা।

দেখুন অন্য খবর